Jobo 31 | Beibele Inthaneteng | Phetolelo ya Lefase le Lefsa
31 “Ke dirile kgwerano le mahlo a ka.+Bjale nka šetša kgarebe bjang?+ 2 Ke kabelo efe yeo e lego gona e tšwago go Modimo wa magodimong,+Goba bohwa bjo bo tšwago go Ramatlaohle wa magodimong? 3 Na kotsi e ka se wele yo a dirago bobe,+Le madimabe a wela bao ba tlwaetšego go dira se se gobatšago? 4 Na yena ga a bone ditsela tša ka+Gomme a bala gaešita le dikgato tša ka ka moka? 5 Ge e ba ke sepetše le batho ba go hloka therešo,+E bile lenao la ka le akgofela boforeng,+ 6 Gona Modimo o tla nkela ka dikala tše nepagetšego+Gomme o tla tseba potego ya ka.+ 7 Ge e ba dikgato tša ka di fapoga tseleng,+Goba pelo ya ka e ile ya fo šala mahlo a ka morago,+Goba ka diatleng tša ka go kgomaretše bosodi le ge e le bofe,+ 8 Gona e re ge ke bjetše peu go je yo mongwe,+Le bana ba ka ka moka ba tumolwe. 9 Ge e ba pelo ya ka e gokeditšwe ke mosadi,+Gomme ka dula ke laletše+ mojakong wa mogagešo, 10 Gona anke mosadi wa ka a šilele monna yo mongwe,Gomme banna ba bangwe ba tsene go yena.+ 11 Gobane seo e tla ba boitshwaro bjo bo hlephilego,E bile seo e tla ba molato wa go nyaka baahlodi.+ 12 Gobane seo e tla ba mollo wo o tlago go ja wa senya,+Wa senya dibjalo tša ka ka moka go fihla ka medu. 13 Ge e ba ke be ke dula ke hlokiša lekgoba la ka la monna tokaGoba ke hlokiša lekgoba la ka la mosadi toka ge ke be ke le tshekong le bona, 14 Gona ke tla dira’ng ge Modimo a ema?Le gona ge a ntshekiša ke tla mo araba ka re’ng?+ 15 Na Yo a mpopilego ke le ka mpeng ga se a bopa le yena yoo,+Le gona na yo a re hlamilego ka popelong ga se O tee feela? 16 Ge e ba ke be ke dula ke gana babotlana ka tšeo di ba kgahlago,+Gomme mahlo a mohlologadi ka a lapiša,+ 17 Ge e ba ke be ke dula ke eja marathana a ka ke nnoši, Mola tšhiwana* e be e sa a je+ 18 (Gobane e gotše e na le nna go tloga bofseng ke etša tatago yona,Ga e sa le ke etšwa mpeng ya mma ke be ke dutše ke hlahla mohlologadi yoo); 19 Ge e ba ke be ke dula ke bona motho le ge e le ofe a bolawa ke phefo ka ge a hloka seaparo,+Goba modiidi a se na kobo; 20 Ge e ba a be a sa ntšhegofatše,+Goba a be a itutetša ka boya bjo bo kotilwego+ bja dikgapana tša ka; 21 Ge e ba nka emišetša tšhiwana seatla ke e tšhošetša,+Mola ke be ke bona go nyakega thušo ya ka kgorong,+ 22 Gona anke lerapo la ka la legetla le khwamoge madulong a lona,Le letsogo la ka le robege lerapong la sephaka. 23 Gobane ke be ke tšhošwa ke kotsi e tšwago go Modimo,E bile ke sa kgone go lebeletšana le bogolo bja gagwe.+ 24 Ge e ba ke dirile gauta kholofelo ya ka,Goba ke boditše gauta ka re: ‘Ke a go bota!’+ 25 Ge e ba ke be ke dula ke thabile ka ge ke na le thoto e ntši,+Le ka gobane seatla sa ka se hweditše dilo tše dintši;+ 26 Ge e ba ke be ke dula ke bona seetša ge se phadima, Goba kgwedi e tagilego e sepela,+ 27 Ke moka pelo ya ka ya gokeletšwa ka sephiring+Gomme molomo wa ka wa atla seatla sa ka ka tsela ya borapedi, 28 Seo le sona e tla ba molato wa go nyaka baahlodi,Ka gobane ke tla be ke latotše Modimo wa therešo yo a lego godimo. 29 Ge e ba ke be ke dula ke thabela go fedišwa ga yo a bego a ntlhoile o šoro,+Goba ke be ke hlalala ka ge a wetšwe ke bobe— 30 Le gona ke se ka dumelela magalagapa a ka go dira sebeKa go kgopela gore go dirwe keno ya go rogaka moya wa gagwe.+ 31 Ge e ba batho ba tenteng ya ka ba se ba ka ba re:‘Ke mang yo a ka ntšhago motho le ge e le ofe yo a sego a khora dijo tša gagwe?’+— 32 Go be go se modiiledi yo a bego a ka lala ka ntle bošego;+Mejako ya ka ke be ke dula ke e buletše ba go feta ka tsela. 33 Ge e ba ke be ke ile ka bipa dikarogo tša ka go etša motho+Ka go uta molato wa ka ka potleng ya seaparo sa ka— 34 Ka gobane ke be ke tla tšhoga ge ke le lešabeng le legolo,Goba ka tšhošwa ke ge go nyatšwa malapaGomme ka dula ke homotše, ka ba ka se tšwe le ka mojako. 35 A mola nkabe go na le yo a ntheetšago,+Gore Ramatlaohle a nkarabe go ya ka leswao la ka!+Goba nkabe motho yo ke sekišanago le yena molaong a ngwadile lengwalo! 36 Ruri ke be ke tla le rwala legetleng;Ke be ke tla itatetša ka lona hlogong go etša mphapahlogo o mobotse. 37 Ke be ke tla mmotša palo ya dikgato tša ka;+Ka mmatamela go etša moetapele. 38 Ge e ba mmu wa ka o ka ntelela o llela thušo,Le diforo tša wona tša lla di le gotee; 39 Ge e ba ke jele dienywa tša wona ke se na tšhelete,+Gomme ka fegediša moya wa beng ba wona,+ 40 Gona a go mele ditshehlo go e na le korong,+Go mele mefoka e nkgago go e na le garase.”*Mantšu a Jobo a felela mo.